EkBass/fiwiki-20250220-pages-articles huggingface dataset:
Dipoena

Dipoena voi viitata seuraaviin: * Dipoina (lat. Dipoena), antiikin aikainen kaupunki Arkadiassa Kreikassa * Dipoena, hämähäkkisuku
Filadelfeia (Egypti)

Filadelfeia (myös Filadelfia, , ) oli antiikin aikainen kaupunki tai kylä Egyptissä. Se sijaitsi Keski-Egyptissä eli Heptanomiissa ja kuului Krokodeilopoliteen eli myöhempään Arsinoiteen nomokseen. == Maantiede == Filadelfeia sijaitsi nykyisin Faijumina tunnetun alueen koillisosassa lähellä nykyistä Kom el-Kharaba el-Kebiriä, noin 65 kilometriä etelälounaaseen Memfiistä ja nykyisestä Kairosta, noin 28 kilometriä koilliseen nykyisestä Al- Fayyumin kaupungista ja noin 14 kilometriä länteen Niilistä. Se hallitsi paikallista Faijumin ja Niilin laakson yhdistänyttä kauppareittiä. Filadelfeiasta itään Niilin varrella sijaitsi Afroditopolis ja länsilounaaseen Krokodeilopolis (myöhemmin Ptolemais Euergetis ja Arsinoe). == Historia == Filadelfeia perustettiin hellenistisellä kaudella ensimmäisten ptolemaiosten aikana, nimestä päätellen Ptolemaios II Filadelfoksen aikana. Se oli yksi ensimmäisiä Faijumin alueelle ptolemaiosten aikana perustettuja uusia asutuksia, ja sen perustaminen liittyi seudun kastelujärjestelmien rakentamiseen ja Egyptin maanviljelyn kehittämiseen. Se on todellisuudessa ollut ilmeisesti ennemmin kylä kuin kaupunki. Filadelfeian väestöön on kuulunut sekä kreikkalaisia että egyptiläisiä. Antiikin lähteistä Filadelfeian vaiheista ei tiedetä mitään. Kirjallisuudessa sen mainitsee vain Stefanos Byzantionlainen.Stefanos Byzantionlainen: Ethnika Ph665.8. Kaupungilla oli kaksi egyptinkielistä nimimuotoa, Pa-awi-en-ta-meret-sen (, ”Sen paikka, joka rakastaa veljeään”), joka viittasi kaupungin kreikankieliseen ”Veljesrakkautta” tarkoittavaan nimeen, ja Na-nehu (, ”Sykomoripuut”). Filadelfeia lakkasi olemasta myöhäisantiikkiin 400-luvulle jaa. tultaessa. Egyptin Filadelfeian olemassaolo varmistui papyruslöydöistä 1800-luvulla. Sen arkeologiset kaivaukset aloitettiin vuonna 1908/1909. Niitä suorittivat saksalaiset arkeologit ainakin 1920-luvulle saakka. Uudempia arkeologisia tutkimuksia on tehty vuodesta 2015 lähtien. == Rakennukset ja löydökset == Filadelfeian asemakaavasta voitiin tehdä hahmotelma kaivausten perusteella vuonna 1924. Arkeologinen alue jakautuu pohjois- ja eteläosaan. Arkeologisiin löydoksiin lukeutuu rakennusten, katujen ja kastelukanavien jäänteitä, kalkkikivilouhoksille johtanut tie sekä nekropolis eli hauta-alue, joka sijaitsi kaupungin itäpuolella nykyisessä al-Rubbiyātissa. Filadelfeian esinelöytöihin lukeutuu muun muassa muumioita, papyruksia ja keramiikkaa sekä Isis-Afroditea esittävä veistos. Löydöksiin lukeutuu myös muumiomuotokuvia, jotka ovat samanlaisia kuin aiemminkin Faijumin alueelta löydetyt Faijumin muumiomuotokuvat. == Lähteet == == Aiheesta muualla == Luokka:Aegyptuksen provinssin kaupungit Luokka:Hellenistiset kaupungit Egyptissä
Kallia

Kallia (, myös Kalliai, ; ) oli antiikin aikainen kaupunki Arkadiassa Kreikassa. Se tunnetaan vain kirjallisista lähteistä, eikä sen tarkkaa sijaintia tunneta, mutta se sijaitsi jossakin lähellä Tegeaa. Kallia muodosti yhdessä Dipoinan ja Nonakriin kanssa Arkadian tripoliin. Kaupungin väestö siirrettiin Megalopoliihin sen perustamisen yhteydessä vuonna 371 eaa. Muutoin kaupungin historiasta ei tiedetä mitään.Pausanias: Kreikan kuvaus 8.27.4, 8.27.7. == Lähteet == Luokka:Antiikin Arkadian kaupungit
Nonakris (Feneatis)

Nonakris (; ) oli antiikin aikainen kaupunki ja kaupunkivaltio (polis) Arkadiassa Kreikassa. Se sijoitetaan lähelle nykyisen Aigiáleian kunnan Mesorroúgin kylää. == Maantiede == Nonakris sijaitsi Feneatiissa eli Feneoksen poliksen alueella kyseisestä kaupungista luoteeseen. Sen läheltä saivat alkunsa Styks (nyk. Mavronéri) -virran vedet. Plinius vanhempi mainitsee Nonakris-nimisen vuoren.Herodotos: Historiateos 6.74; Plinius vanhempi: Naturalis historia 4.6 s. 10. Nonakriin kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä. Feneatiin Nonakrista ei tule sekoittaa toiseen Nonakriihin Arkadian Orkhomeniassa. == Historia == Nonakriin historiasta tiedetään antiikin lähteistä vain vähän. Sen arvellaan olleen alun perin azanien heimon kaupunki ja poliksena Feneoksen alainen. Kreikkalaisessa mytologiassa kaupunki sai nimensä Nonakriista, Lykaonin vaimosta. Pausaniaan aikana kaupunki oli raunioina.Pausanias: Kreikan kuvaus 8.17.6. Kaupungin kansalaisesta käytettiin etnonyymejä Nōnakrieus () ja Nōnakriatēs (). Hermes sai kaupungista epiteettinsä Nonakriates. Roomalaisilla kirjailijoilla esiintyvät vastaavasti ilmaukset Evander Nonacrius,Ovidius: Fasti 5.97. Atalanta NonacriaOvidius: Muodonmuutoksia 8.426. ja Callisto Nonacrina virgo (”Nonakriin neito”),Ovidius: Muodonmuutoksia 2.409. missä kaikissa ”nonakrislainen” tarkoittaa yleisemmässä merkityksessä arkadialaista. == Rakennukset ja löydökset == Nonakriin oletetulta paikalta on löydetty vähäisiä rakennusjäänteitä sekä arkaaisen ja klassisen kauden keramiikkaa. == Lähteet == Luokka:Aigiáleia Luokka:Antiikin Arkadian kaupungit
Nonakris (Orkhomenia)

Nonakris (; ) oli antiikin aikainen kaupunki Arkadiassa Kreikassa. Se sijaitsi Orkhomeniassa eli Orkhomenoksen poliksen alueella, mutta se tunnetaan vain kirjallisista lähteistä eikä sen tarkempaa sijaintia tunneta. Nonakris muodosti yhdessä Dipoinan ja Kallian kanssa Arkadian tripoliin. Kaupungin väestö siirrettiin Megalopoliihin sen perustamisen yhteydessä vuonna 371 eaa. Muutoin kaupungin historiasta ei tiedetä mitään.Pausanias: Kreikan kuvaus 8.27.4, 8.27.7. Kaupungin asukkaasta käytettiin etnonyymejä Nōnakriatēs () ja Nōnakrieus (). Orkhomenian Nonakrista ei tule sekoittaa tunnetumpaan Nonakriihin Arkadian Feneatiissa. == Lähteet == Luokka:Antiikin Arkadian kaupungit
Nonakris

Nonakris (; ) voi viitata seuraaviin: * Nonakris, kreikkalaisessa mytologiassa Lykaonin vaimo * Nonakris, antiikin aikainen kaupunki Feneatiissa Arkadiassa * Nonakris, antiikin aikainen kaupunki Orkhomeniassa Arkadiassa * Nonacris, kärpässuku
Baringojärvi

Baringojärvi on makeavetinen järvi läntisessä Keniassa. Järvi sijaitsee Itä- Afrikan hautavajoamassa 975 metriä merenpinnan tason yläpuolella. Järven länsipuolella kohoavat Kamasian kukkulat. Baringojärven pinta-ala on noin 129 km2 ja keskisyvyys noin viisi metriä. Järven pohjoisrannat ovat kallioisia ja etelärannat alluviaalitasankoa. Järvessä ei ole selkeää laskujokea. Baringojärvi toimii elinympäristönä monille lintulajeille, joiden lisäksi järvellä elää myös virtahepoja ja krokotiilejä. Järven äärellä asuvat kamasya- ja njamus-heimojen ihmiset kalastavat järvestä tilapioita ja kasvattavat järven ympäristössä ravintokasveja sekä laiduntavat karjaansa. Ensimmäinen Baringojärvelle saapunut eurooppalainen oli Joseph Thomson, joka kävi siellä vuonna 1883. == Lähteet == == Aiheesta muualla == Luokka:Kenian järvet
Liisa Saarijärvi

Liisa Saarijärvi on suomalainen podcastaaja ja kirjailija. Hän on pitänyt Kuolemaantuomitut-podcastia vuodesta 2021 alkaen. Päivätöikseen Saarijärvi toimii sairaanhoitajana. Vuonna 2022 julkaistiin Saarijärven esikoisteos Kuolemaantuomitut – Neljän naismurhaajan tarina. Se kertoo neljän Yhdysvalloissa kuolemaan tuomitun naisen tarinan. He ovat Karla Faye Tucker, Aileen Wuornos, Kelly Gissendaner ja Lisa Montgomery. Kirjassa Saarijärvi myös pohtii kuolemanrangaistuksen oikeutusta ja sitä, miten lapsuudenkokemukset vaikuttavat ihmisen psyykeen. == Lähteet == Luokka:Suomalaiset kirjailijat Luokka:Suomalaiset tietokirjailijat Luokka:Elävät henkilöt Luokka:Syntymävuosi puuttuu
Johannes Steen

Johannes Vilhelm Christian Steen (22. heinäkuuta 1827 Kristiania, Norja – 1. huhtikuuta 1906 Voss, Norja) oli norjalainen Venstren poliitikko. Hän toimi Norjan pääministerinä 1891–1893 sekä 1898–1902. Lisäksi hän oli ensimmäisessä hallituksessaan valtiovarainministeri ja toisessaan sisäministeri. Steen istui useaan otteeseen suurkäräjillä ja toimi niiden puhemiehenä. Poliitikkona Steen kannatti Norjalle tasa-arvoisempaa asemaa Ruotsi-Norjan unionissa. Hänen molemmat hallituksensa kaatuivat vaatimukseen Norjan omista konsulaateista. Puolueensa sisällä hän oli aluksi Johan Sverdrupin läheinen liittolainen, mutta suhtautuminen unioniin synnytti heidän välilleen vastakkainasettelun. Toisin kuin kaikki edeltäjänsä Norjan pääministerinä, Steen ei ollut koulutukseltaan juristi vaan humanisti. Hän työskenteli Stavangerin katedraalikoulun rehtorina 1867–1891. Steen oli Tromssan pormestari 1857 ja Stavangerin pormestari 1872–1873, 1885 sekä 1890–1891. Johannes Steens regjering 1 (3528659148).jpg|Johannes Steenin ensimmäinen hallitus. Johannes Steens andre regjering - no-nb digifoto 20160310 00036 blds 07793.jpg|Johannes Steenin toinen hallitus. Norges Jubilæum 1814-1914 2.jpg|Steen ja neljä muuta 1800-luvun lopun merkittävää poliitikkoa vuonna 1914 Norjan satavuotispostikortissa. ==Yksityiselämä== Steen syntyi Kristianiassa mutta varttui Vesterålenissa. Hänen vanhempansa olivat John Svaboe Steen (1798–1872) ja Christine Fleischer (1805–1851). Kymmenvuotiaana hän muutti Tromssaan käymään koulua ja kirjoitti ylioppilaaksi Kristianiassa 1844. Tämän jälkeen hän opiskeli norjaa ja muinaisnorjaa yliopistossa, josta hän valmistui 1848. Seuraavana vuonna hän meni naimisiin Elise Henriette Stoltenbergin (1826–1896) kanssa. ==Lähteet== ==Aiheesta muualla== * Johannes Steen Norjan hallituksen verkkosivuilla Luokka:Norjan pääministerit Luokka:Norjan valtiovarainministerit Luokka:Stavangerin pormestarit Luokka:Rehtorit Luokka:Suurkäräjien puhemiehet Luokka:Vuonna 1827 syntyneet Luokka:Vuonna 1906 kuolleet
Sarita Choudhury

Sarita Catherine Louise Choudhury (s. 18. elokuuta 1966 Lontoo) on brittiläinen näyttelijä.Sarita Choudhury, Rotten Tomatoes, viitattu 29.3.2023. Hän on näytellyt sekä elokuvissa että televisiosarjoissa. == Elämä == Choudhuryn isä oli intialainen ja äiti brittiläinen. Hän syntyi Englannissa ja kasvoi Jamaikalla, Meksikossa ja Italiassa. Hän suoritti vuonna 1989 kandidaatintutkinnon taloustieteessä ja elokuvatutkimuksessa Queen's University at Kingston -yliopistossa Kanadassa. Valmistuttuaan hän tapasi Roomassa elokuvaohjaaja Federico Fellinin, joka antoi hänelle työpaikan kääntäjänä. Choudhuryn näyttelijänura alkoi pian tämän jälkeen, kun hän sai ison roolin Mira Nairin elokuvassa Mississippi Malala (1991) vastanäyttelijänään Denzel Washington.From Queen’s to Homeland, Queen's University at Kingston, 8.8.2013, viitattu 29.3.2023. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo 1991 Mississippi Masala Mississippi Masala Mina 1993 Henkien talo The House of the Spirits Pancha 1996 Kama Sutra Kama Sutra: A Tale of Love Tara 1998 Täydellinen murha A Perfect Murder Raquel Martinez 1999 Gloria Gloria Angela 2003 It Runs in the Family It Runs in the Family Suzie 2004 She Hate Me She Hate Me Song 2006 Lady in the Water Lady in the Water Anna Ran 2008 Tuplamorsian The Accidental Husband Sunny 2012 Keskiyön lapset Midnight’s Run Pääministeri Indira Gandhi 2012 Generation Um... Generation Um... Lily 2013 Admission Admission Rachael 2014 Learning to Drive Learning to Drive Jasleen 2014 Nälkäpeli – Matkijanärhi, osa 1 The Hunger Games: Mockingjay – Part 1 Egeria 2015 Nälkäpeli – Matkijanärhi, osa 2 Nälkäpeli – Matkijanärhi, osa 2 Egeria 2016 Kuninkaan hologrammi A Hologram for the King Zahra 2020 Evil Eye Evil Eye Usha 2021 After Yang After Yang Cleo 2021 The Green Knight The Green Knight Morgan le Fay === Televisiosarjat === Vuodet Suomenkielinen nimi Alkuperäinen nimi Roolihahmo 1998–1999 Homicide – pelon kadut Homicide: Life on the Street Tohtori Kalyani 2004 Kova laki Law & Order Nadira Harrington 2009 Kings Kings Helen Pardis 2010 Mercyn sairaala Mercy Tohtori Carrozzi 2010 Good Wife The Good Wife Simran Verma 2010 Bored to Death Bored to Death Lakshmi 2011 Murha paratiisissa Death in Paradise Avita 2011–2017 Isänmaan puolesta Homeland Mira Berenson 2015–2020 Blindspot Blindspot Sophia Varma 2016 Holmes NYC Elementary Gira Pal 2016 Divorce Divorce Courtney 2016–2017 Rouva ministeri Madam Secretary Pääministeri Jaya Verma 2018 The Path The Path Lilith 2018 Instinct Instinct Pormestari Myers 2019 Jessica Jones Jessica Jones Kith Lyonne 2020 Little Fires Everywhere Little Fires Everywhere Anita Rees 2021 Kova laki: Erikoisyksikkö Law & order: Special Victims Unit Vanessa Blake 2021–2022 And Just Like That... And Just Like That... Seema Patel 2022 Ramy Ramy Olivia 2024 Fallout Fallout Lee Moldaver == Lähteet == == Aiheesta muualla == * * Luokka:Brittiläiset näyttelijät Luokka:Vuonna 1966 syntyneet Luokka:Elävät henkilöt
Lauren Ridloff

Lauren Ridloff (o.s. Teruel; s. 6. huhtikuuta 1978 Chicago, Illinois, Yhdysvallat)Lauren Ridloff, TV Insider, viitattu 29.3.2023. on yhdysvaltalainen näyttelijä. Hänet tunnetaan rooleistaan televisiosarjassa The Walking Dead ja elokuvassa Eternals. == Elämä == Ridloff on syntyjään kuuro.Adam B. Vary: ‘Eternals’ Star Lauren Ridloff on Playing Marvel’s First Deaf Superhero and the Need to ‘Normalize Subtitles’, Variety, 3.11.2021, viitattu 29.3.2023. Hän voitti kuuroille tarkoitetun Miss Deaf America -kauneuskilpailun vuonna 2000.CSUN Alum Lauren Teruel Named Miss Deaf America 2000–2002, Kalifornian osavaltionyliopisto, Northridge, viitattu 29.3.2023. Ridloff suoritti kandidaatintutkinnon (Bachelor of Arts) englanninkielisessä kirjallisuudessa Kalifornian osavaltionyliopiston Northridgen kampuksella vuonna 2001. Hän työskenteli päiväkodin opettajana New Yorkissa ennen ryhtymistään näyttelijäksi.Lauren Ridloff, Kalifornian osavaltionyliopisto, Northridge, viitattu 29.3.2023. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo 2017 Wonderstruck Wonderstruck Pearl 2019 Metallin soundi Sound of Metal Diane 2021 Eternals Eternals Makkari === Televisiosarjat === Vuodet Sarja Roolihahmo 2018 Legacies Lohikäärme 2018–2022 The Walking Dead Connie 2019 New Amsterdam Margot == Palkinnot ja ehdokkuudet == === Tony-palkinnot === Vuosi Näytelmä Palkinto Lopputulos 2018 Sanaton rakkaus Paras naispääosa näytelmässä Erin Nyren: Tony Award Winners 2018: The Complete List , Variety, 10.6.2018, viitattu 29.3.2023. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Kuurot henkilöt Luokka:Vuonna 1978 syntyneet Luokka:Elävät henkilöt
Niemenkulman koulu

Niemenkulman koulu on Kaarinan Piikkiössä sijaitseva 1–6. luokkien peruskoulu. Koulurakennus on valmistunut vuonna 1923. Vuonna 2017 koulussa oli neljä opettajaa ja 64 oppilasta. ==Lähteet== ==Aiheesta muualla== * Koulun verkkosivut Luokka:Suomen peruskoulut Luokka:Kaarinan oppilaitokset Luokka:Piikkiö
Jussi Ronkanen

Aulis Juhani (Jussi) Ronkanen (9. toukokuuta 1908 Juva – 15. marraskuuta 1994 Jyväskylä) oli suomalainen metsänhoitaja ja yritysjohtaja, joka sai metsäneuvoksen arvonimen. Viitattu 29.3.2023. ==Nuoruus== Ronkasen vanhemmat olivat maanviljelijä Eino Johannes Ronkanen ja emäntä Tyyne Maria Taskinen ja puoliso vuodesta 1936 Irja Räsänen. Ronkanen kävi Suomen liikemiesten kauppaopiston kurssin 1927–1929, tuli ylioppilaaksi Varkauden yhteiskoulusta 1935 ja valmistui metsänhoitajaksi Helsingin yliopistosta 1938. ==Ura== Ronkanen oli A. Ahlström -yhtiön työnjohtaja ja metsäkasööri 1929–1930, metsätyönjohtaja, metsäkasööri, piiriesimiehen apulainen ja konttoristi 1932–1935, apulaismetsänhoitaja Varkaudessa 1938–1939, piirimetsänhoitaja Joensuussa 1939–1950 ja ylimetsänhoitaja Varkaudessa 1950–1959. Oy Wilh. Schauman Ab:n metsäpäällikkö Ronkanen oli Jyväskylässä 1959–1973. Haavoituttuaan kahdesti talvisodassa ja jatkosodassa Ronkanen oli Päämajan puutavarakuljetustarkastaja 1942–1945. Hän oli myös Joensuun metsäpiirin johtaja 1943–1945 ja Väisälän tilan omistaja Juvalla. Varkauden kauppalanvaltuuston jäsen Ronkanen oli 1954–1959, minkä lisäksi hänellä oli lukuisia muita luottamus- ja asiantuntijatehtäviä. ==Kunnianosoitukset== Metsäneuvoksen arvonimen Ronkanen sai 1966. Hän sai myös muun muassa Suomen Metsänhoitajaliiton kunniasormuksen ja useita kunniamerkkejä. == Lähteet == ==Aiheesta muualla== * Luokka:Suomalaiset metsänhoitajat Luokka:Suomalaiset yritysjohtajat Luokka:Varkauden kaupunginvaltuutetut Luokka:Vuonna 1908 syntyneet Luokka:Vuonna 1994 kuolleet
Ronkanen

Ronkanen on seuraavien suomalaisten henkilöiden sukunimi: * Aimo Ronkanen (1913–1992), taidemaalari * Eero Ronkanen (1908–1990), jalkapalloilija * Jussi Ronkanen (1908–1994), metsänhoitaja ja yritysjohtaja, metsäneuvos.
Tšekin maantiede

Tšekin maantiede kertoo Tšekin maantieteeseen liittyvistä asioista. Tšekki on vuorten ympäröimä Keski-Euroopan maa. == Pinnanmuodot ja vesistöt == Maan lounaisosassa Saksan, Itävallan ja Tšekin rajaseudulla on Böhmerwaldin vuoristo, joka tunnetaan Tšekissä nimellä Šumava. Alueella on Šumavan kansallispuisto. Maan luoteisosassa on Saksan ja Tšekin rajaseudulla Erzgebirgein vuoristo, joka tunnetaan Tšekissä nimellä Krušnohoři. Maan koillisosassa ovat Sudeetit ja kaakkoisosassa on Määrin ylänköalue. Maan korkein vuorenhuippu on Sněžka, joka sijaitsee Riesengebirgen vuoristossa. Vuoristojen keskellä sijaitsevalla Böömin alangolla virtaa joki Elbe ja sen sivujoet Vltava ja Eger. Vltava on Tšekin pisin joki, joka virtaa pääkaupungin Prahan läpi. Määrin alueella virtaa joki Morava, jonka 38900 neliökilometrin kokoisesta valuma-alueesta suurin osa on Määrissä. Tämä joki virtaa ensin Tšekin ja Slovakian rajalle ja sitten Slovakian ja Itävallan rajalle. == Ilmasto == Ilmasto on yleensä tyypillinen mannerilmasto, mutta vuoriston eri korkeuksilla ilmasto vaihtelee. Eri vuodenaikojen lämpötilojen erot ovat suurimmillaan maan itäosassa. Lämpimin alue on Böömin alueella. == Luonnonsuojelu == Šumavan kansallispuiston lisäksi Tšekin kansallispuistoja ovat Podyjí, České švýcarsko ja Krkonoše. == Lähteet == *
Mukulaohra

Mukulaohra (Hordeum bulbosum) on heinäkasvien (Poaceae) heimoon, ohrien (Hordeum) sukuun kuuluva kasvilaji. Mukulaohra on monivuotinen heinäkasvi, jonka korret voivat kasvaa 135 cm korkeiksi. Korsien alimmat solmut ovat yleensä sipulimaisia ja sipuleita on kussakin korressa yhdestä neljään kappaletta. Lehdet ovat enintään 6 mm leveitä ja tasapintaisia. Kukintoina olevat tähkät ovat 4,5–16,5 cm pitkiä. Tähkän keskustähkylät ovat vihneellisiä ja vihneet ovat 1,2–5 cm pitkiä. Uloimpien tähkylöiden ulkohelpeet ovat yleensä vihneettömiä, mutta joskus niissäkin voi olla enintään 1,4 cm pitkät vihneet. Mukulaohra kasvaa luonnossa monenlaisilla kasvupaikoilla kosteilta niityiltä kuiville mäenrinteille, tienpientareilla sekä hylätyillä pelloilla. Mukulaohraa kasvaa luontaisena itäisen Välimeren ympäristössä ja läntisessä Aasiassa, mutta tulokaslajina muuallakin maailmassa. == Lähteet == == Aiheesta muualla == * Laji.fi: Hordeum bulbosum * Integrated Taxonomic Information System (ITIS): Hordeum bulbosum * Global Biodiversity Information Facility (GBIF): Hordeum bulbosum Luokka:Ohrat
Slovakian maantiede

Slovakian maantiede kertoo Slovakian maantieteeseen liittyvistä asioista. Slovakia on vuoristoinen sisämaavaltio Keski-Euroopassa. Sen naapurivaltioita ovat Tšekki, Puola, Ukraina, Unkari ja Itävalta. == Pinnanmuodot ja vesistöt == Vuoristot käsittävät suurin piirtein puolet maan pinta-alasta. Slovakian alueella on Länsi-Karpaatteihin ja Beskideihin kuuluvia vuoristoja. Länsi- Karpaatteihin kuuluvat Tatravuoret ja Matala-Tatran vuoristo. Noin 50 kilometrin pituinen ja 20 kilometriä leveä Tatravuoristo on pienin ylävuoristo maailmassa. Tämän vuoriston korkein vuorenhuippu on Gerlachovský štít, joka on 2 655 metriä korkea. Tatravuoriston länsipuolella olevia vuoristoja ovat Velká ja Malá Fatra ja Tatravuorten eteläpuolella sijaitsevat Slovakian malmivuoret. Tatravuoristossa on järviä, jotka ovat syntyneet jääkauden mannerjäätikön onsiloiden syvänköihin. Slovakian pisimpiä jokia ovat Hron ja Váh. Tatravuoristossa on myös toinen erittäin korkea vuorenhuippu, Lomnický štít, joka on 2 634 metriä korkea. Tässä vuorenhuipussa on kolme harjannetta. Sitä lähellä ovat Kežmanskýn ja Pienen Kežmanskýn vuorenhuiput. == Ilmasto == Slovakiassa vallitsee tyypillinen mannerilmasto. Vuoristot suojaavat kylmimmiltä ilmavirtauksilta, mutta talvet ovat erittäin lumisia. Vuotuinen sademäärä on runsain Tatravuoristossa ja alhaisin Tonavan laaksossa. == Luonto ja luonnonsuojelu == Slovakian suurten korkeuserojen takia sen kasvillisuus on monipuolista. Metsät peittävät noin 40 prosenttia maan pinta-alasta. Pääasialliset metsätyypit ovat tammimetsät, pyökkimetsät ja havumetsät. Tatravuoristossa elää monia muualla harvinaisia eläinlajeja kuten karhuja, susia ja ilveksiä. Slovakian kansallispuistoja ovat Pieniny, Slovenský raj, Malá fatra ja Slovenský kras. == Lähteet == *
Vuoksenniskan työväentalo

Vuoksenniskan työväentalo on Imatralla sijaitseva työväentalo. ==Historia== Työväentalo on rakennettu urakkasopimuksella ja rahoitettu lainapääomalla. Talon on piirtänyt Lindfors vuonna 1961. ==Rakennus== Talo on kivirunkoinen. Ulkoseinät ovat tiiltä. Katteena on peltiä. Sisäseinät ovat betonia ja tiiltä. Sisäkatto on betonia ja lautaa. Talossa on vesijohto, viemäri ja wc:t. Talossa on ollut öljylämmitys, myöhemmin kaukolämpö. Talossa on juhlasali näyttämöineen, ravintola, keittiö, eteinen, toimistotiloja, kokoustiloja sekä kolmen huoneen ja keittiön asunto. ==Toimintaa työväentalolla== Talo on sekä omassa käytössä että vuokrattuna. Talossa järjestetään kokouksia, nuorisotoimintaa, tansseja, bingoa, urheiluharjoituksia, teatteria ja juhlia.(1982) Talon käyttäjinä ovat olleet eläkeläiset, liikuntaseurat, orkesterit, juhlijat, myyjät, tuote-esittelijät, kirpputorit, viikonlopputanssit, kustantajat kirjojen julkistamiseen. Myös TV:n ”Satuhäät” kuvattiin talolla. Taloa vuokraa Imatran Sosialidemokraatit. == Lähteet == Luokka:Työväentalot Luokka:Imatran rakennukset ja rakennelmat
Suppukaristeheinä

Suppukaristeheinä (Sporobolus diandrus) on heinäkasvien (Poaceae) heimoon, karisteheinien (Sporobolus) sukuun kuuluva kasvilaji. Suppukaristeheinä on monivuotinen ja pystykasvuinen heinälaji. Sen korret voivat kasvaa 160–300 cm korkeiksi ja ne ovat liereitä sekä väriltään vihertäviä. Lehtilavat ovat tasasoukkia, kapeita ja 20–50 cm pitkiä. Kukintona oleva röyhy on 10–30 cm pitkä ja röyhyn tähkylät sijaitsevat yksittäin. Tähkylät ovat 1,3–3 cm pitkiä. Tähkylöiden ulkokaleet ovat noin 1 mm pitkiä. Kussakin kukassa on kaksi tai kolme lyhytpalhoista hedettä. Emissä on yksi sikiäin ja kaksi vartaloa. Hedelminä olevat jyvät ovat pieniä. Suppukaristeheinä on varsin yleinen Intiassa ja sitä on käytetty siellä lääkekasvina sekä laiduntavien eläinten ravintona. Laji on myös yleinen rikkaruoho. == Lähteet == == Aiheesta muualla == * Global Biodiversity Information Facility (GBIF): Sporobolus diandrus * Integrated Taxonomic Information System (ITIS): Sporobolus diandrus * Flora of North America: Sporobolus diandrus * Flora of China: Sporobolus diandrus Luokka:Karisteheinät
Vuoksenniskan järjestötalo

Vuoksenniskan järjestötalo Toppala oli Imatralla sijainnut työväentalo. ==Historia== Talo rakennettiin talkoilla Vuoksenniskan Tienhaaranmäelle kommunistien ja kansandemokraattien työväentaloksi.Anu Pakarinen: Vuoksenniskan vanha järjestötalo Toppala on karseassa kunnossa — Imatran rakennusvalvonnan rahat eivät riitä purattamiseen Etelä-Saimaa 14.3.2018. Viitattu 1.4.2023 ==Rakennus== Talo oli rankorakenteinen ja rapattu, ja se oli maalattu ruskeaksi. Talossa oli peltikatto. Sisäkatto oli vuorattu akustiikkalevyillä. Sisäseinillä oli kovalevyt. Talossa oli vesijohto ja viemäri. Talossa oli juhlasali näyttämöineen, ravintola, keittiö, eteinen sekä huoneen ja keittiön asunto. Talo tuhoutui tulipalossa syyskuussa 2020. Palo oli tahallaan sytytetty.Kanera Jalarvo: Toppalan palo oli tahallaan sytytetty – Poliisin mukaan nuorten henkilöiden epäillään olleen asialla: "Odotetaan nyt, että saadaan palon aiheuttaneet henkilöt juttusille" Uutisvuoksi 8.9.2020. Viitattu 1.4.2023 ==Toimintaa työväentalolla== Talossa järjestettiin kokouksia, tansseja, bingoa ja juhlia.(1982) == Lähteet == Luokka:Työväentalot Luokka:Imatran rakennukset ja rakennelmat
Lauritsalan järjestötalo

Lauritsalan järjestötalo on Lappeenrannassa Lauritsalan keskustassa sijaitseva työväentalo. ==Historia== Talo on rakennettu talkoilla ja rahoitettu lainalla. Vuonna 1982 talon kunto on ollut heikko. Suunnitelmissa on ollut peltikaton korjaus ja maalaus sekä ikkunanpuitteiden korjaus. ==Rakennus== Talo on rankorakenteinen, ja se on ollut rapattu. Vuonna 1957 on laitettu mineraattilevyt. Alkuperäinen väri on ollut keltainen, nykyisin harmaa. Katteena on ollut huopa, joka on vaihdettu vuonna 1957 peltikatteeksi. Sisäkatto on paneloitu, sisäseinillä on pahvit ja tapetit. Talossa on vesijohto ja viemäri, mutta ei wc:tä. Alkuperäinen puu-keskuslämmitys on vaihdettu öljy-keskuslämmitykseen vuonna 1966. Talossa on juhlasali, ravintola, keittiö, eteinen, kahden huoneen ja keittiön asunto, huoneen ja keittiön asunto ja kolme toimistohuonetta. ==Toimintaa työväentalolla== Talo on ollut sekä omassa käytössä että vuokrattuna. Talossa on järjestetty kokouksia, nuorisotoimintaa ja juhlia.(1982) == Lähteet == Luokka:Työväentalot Luokka:Lappeenrannan rakennukset ja rakennelmat
Lappeenrannan järjestötalo

Lappeenrannan järjestötalo sijaitsee Lappeenrannan kaupungin keskustassa. ==Historia== Talon on piirtänyt arkkitehti Reino Ahjopalo vuonna 1963. Talo on rakennettu talkoilla ja ”omana työnä” ja rahoitettu pankkilainalla. ==Rakennus== Talo on kivirunkoinen, rapattu tiilipinta, joka on keltainen. Katteena on pelti. Sisäkatto on rapattu ja laudoitettu. Sisäseinillä on kovalevyt ja rappausta. Talossa on keskuslämmitys, joka on toiminut vuodesta 1974 lähtien kaukolämmöllä. Talossa on vesijohto, viemäri ja wc:t vuodelta 1963. Lisärakennuksessa on autotalli. Talossa on juhlasali näyttämöineen, ravintola, keittiö, eteinen, alasali, kahden huoneen ja keittiön asunto ja viisi toimistoa. ==Toimintaa työväentalolla== Talossa on järjestetty kokouksia, nuorisotoimintaa, tansseja, bingoa, urheiluharjoituksia ja juhlia. Sitä myös vuokrataan.(1982) == Lähteet == == Aiheesta muualla == Luokka:Työväentalot Luokka:Lappeenrannan rakennukset ja rakennelmat
Kymintehtaan työväentalo

Kymintehtaan työväentalo on nykyiseen Kouvolan kaupunkiin kuuluvalla Kuusankoskella sijaitseva työväentalo. ==Historia== Kymintehtaan työläisten perustama Kymintehtaalaisten työväenyhdistys on perustettu 19.7.1903 Simolan kalliolla Kuusankoskella. ==Rakennus== Työväentalossa on juhlasali näyttämöineen, pukuhuone, ravintola, painihuone ja varastohuone. Toisessa kerroksessa on vahtimestarin asunto, johtokunnan huone ja soittohuone. ==Toimintaa työväentalolla== Talo ei ole ollut käytössä vuonna 1982 huonon kunnon takia. == Lähteet == Luokka:Kouvolan rakennukset ja rakennelmat Luokka:Työväentalot
Hentohöyhenheinä

Hentohöyhenheinä (Nassella tenuissima, syn. Stipa tenuissima) on heinäkasvien (Poaceae) heimoon kuuluva kasvilaji, jota käytetään koristeheinänä. Hentohöyhenheinä on monivuotinen ja mätästävä heinälaji. Kukkivat varret voivat kasvaa 30–60 cm korkeiksi. Lehdet ovat vaaleanvihreitä, hyvin kapeita ja pystyjä. Talvella lehdet muuttuvat vaaleanruskeiksi. Kukintona on monista pienistä tähkylöistä koostuva röyhy. Tähkylöiden väri vaihtelee hopeaisesta keltaiseen. Hentohöyhenheinää kasvaa luontaisena Yhdysvaltojen eteläosista Meksikon keskiosiin sekä erillisenä populaationa Argentiinassa ja Chilessä. Lajia tavataan luonnossa avoimilla ja kivikkoisilla joutomailla sekä vuoristojen metsissä, rinteillä ja tasangoilla. Kasvatettuna hentohöyhenheinä kasvaa parhaiten hyvin vettä läpäisevässä, hiekkaisessa ja runsaasti hienoainesta sisältävässä maaperässä täydessä auringon valossa tai puolivarjossa. Laji pärjää myös kivikkoisilla sekä savisilla kasvupaikoilla, kunhan ne eivät ole jatkuvasti kosteita, ja paikalleen juurtuneena laji sietää kuivuutta. Hentohöyhenheinä on hyvä leikata matalaksi lopputalvella ennen kuin uusi kasvukausi keväällä alkaa. Hentohöyhenheinä sopii kivikkopuutarhoihin, reuna- ja massaistutuksiin, ruukkuihin sekä sitomaan eroosiolle herkkää maaperää. == Lähteet == * Missouri Botanical Garden: Nassella tenuissima == Aiheesta muualla == * Laji.fi: Hentohöyhenheinä (Nassella tenuissima) * Global Biodiversity Information Facility (GBIF): Nassella tenuissima * Integrated Taxonomic Information System (ITIS): Nassella tenuissima * Flora of North America: Nassella tenuissima Luokka:Heinäkasvit
Richard Poole

Richard Poole oli niukka, huumorintajuton, tiukka ja kuumaa vihaava englantilaispoliisi, joka esiintyy Murha paratiisissa -televisiosarjassa, jossa häntä näyttelee Ben Miller. Poole esiintyy myös sarjan luojan Robert Thorogoodin kirjoittamissa romaaneissa, jotka perustuvat sarjaan. Hänet lähetetään tutkimaan brittiläisen poliisin murhaa Saint-Marien saarelle ja lopulta omaksi harmikseen hänet siirretään pysyvästi saaren poliisiaseman päälliköksi. Kolmannen kauden avausjaksossa Poole tapaa sattumalta vanhoja koulukavereitaan, kun nämä ovat tulleet käymään saarelle Poolen tietämättä. Heistäkin ainoastaan yksi tiesi, että Poole olisi saarella, joten tämä järjesti heidät sinne. Koska Poole on hyvä ja tarkka poliisi, hän huomaa heti jotain vanhoissa koulukavereistaan, ja kun tämä mitä hän huomasi ei saa tulla julki, niin hänet murhataan raa'asti. Poole nähdään vielä kymmenennen kauden kuudennessa jaksossa. Kun ylikonstaapeli Camille Bordeyn äidin Catherine Bordeyn kimppuun hyökätään ja tämä saa vakavia vammoja, Camille palaa hetkellisesti saarelle ja auttaa rikoksen selvittämisessä. Kun paikan sen hetkinen rikoskomisario Neville Parker antaa Camillelle Catherinelle vietäväksi tietokirjan, jota hän on aina sairaalassa lukenut, niin Catherinelle tulee mieleen Poole, joka olisi pitänyt tuosta kirjasta. Catherine myös kysyy, että ajatteleeko Camille koskaan Poolea, johon hän vastaa, että silloin tällöin kuulee Poolen valitukset ja kiukuttelut, mikä piristää häntä. Myöhemmin Catherinelle tulee komplikaatioita ja hänen vointinsa heikkenee. Hyvin huolissaan ja peloissaan oleva Camille menee tämän takia rannalle istuskelemaan ja rauhoittumaan, jolloin Poole tulee yhtäkkiä Camillen ajatuksista yrittämään lohduttaa tätä. 13\. kauden ensimmäisessä jaksossa Poole nähdään takaumassa, jossa hän pidättää yhden nykyisen jutun epäillyistä. == Lähteet == Luokka:Murha paratiisissa -hahmot Luokka:Kuvitteelliset poliisit
Humphrey Goodman

Humphrey Goodman on puhelias, kömpelö mutta älykäs englantilaispoliisi, joka esiintyy televisiosarjoissa Murha paratiisissa ja sen spin-offissa Paratiisin jälkeen. Kummassakin sarjassa häntä näyttelee Kris Marshall. Hän saapuu ensimmäiseen sarjaan Richard Poolen kuoltua. Goodmanin vaimo jätti hänet miehen lähdettyä Karibialle. Goodman on olemukseltaan epäsiisti, hajamielinen ja kömpelö. Lisäksi hän usein kirjoittaa muistiinpanonsa nenäliinaan, koska on kadottanut muistivihkonsa. Kun erään tapauksen tutkinta siirtyy englantiin, niin siellä heitä tutkinnassa auttanut rikoskomisario Jack Mooney tarjoutuu vaihtamaan paikkoja, jotta Humphrey voisi olla tyttöystävänsä Martha Lloydin kanssa. Vaihdettuaan paikkoja Jack Mooneyn kanssa, hänen tarinansa ei pääty siihen, vaan jatkuu sarjan spin-offissa Paratiisin jälkeen, jossa Kihlauduttuaan Marthan kanssa he muuttavat tämän kotikaupunkiin Shipton Abbottiin lähellä Devonin rannikkoa. Pian saapumisen jälkeen Humphrey liittyy paikallisiin poliisivoimiin, jossa hän tekee nopeasti vaikutuksen paikallisiin poliiseihin. == Lähteet == Luokka:Murha paratiisissa -hahmot Luokka:Kuvitteelliset poliisit
Mustapyy

Mustapyy (Melanoperdix niger) on aitokanoihin kuuluva lintulaji. Lajia tavataan uhanalaisena Kaakkois-Aasiassa. == Koko ja ulkonäkö == Mustapyy voi kasvaa 24-27 cm pitkäksi. Sukupuolet eroavat toisistaan ulkonäöltään. Lajin koiras on kauttaaltaan kiiltävän musta, mutta siivet ovat hieman muuta ruumista ruskehtavammat. Mustapyynaaras on punaruskea muuten, mutta kurkku ja vatsa ovat vaaleanruskehtavat. Naaraan siivissä on mustia raitoja. ==Levinneisyys ja elintavat== Mustapyy elää Malakan niemimaan eteläosassa, Sumatralla ja Borneolla. Lajin elinympäristöä ovat ainavihannat soiset metsät, joissa on turvekerros. Lintu liikkuu tavanomaisesti yksin tai pareittain. Mustapyy luokitellaan vaarantuneeksi lajiksi, ja kannan kooksi arvioidaan 10 000–20 000 yksilöä. Kanta voi kuitenkin olla merkittävästi pienempi. Lajia uhkaavat elinympäristön häviäminen ja pirstoutuminen hakkuiden vuoksi sekä metsästys ravinnoksi. == Lähteet == Luokka:Aitokanat Luokka:Uhanalaiset linnut
Mehiläispuuhari

Mehiläispuuhari (Brachypalpus laphriformis), tunnettu myös nimellä kantokukkakärpänen, on kukkakärpäsiin lukeutuva kaksisiipislaji. Sitä tavataan Suomessa, mutta se on katsottu jopa erittäin uhanalaiseksi (EN), joskin vuodesta 2019 vaarantuneeksi (VU). Lajin toukkia on tavattu muun muassa tammilta. == Lähteet == Luokka:Kärpäset Luokka:Suomessa uhanalaiset lajit
Tonava-Dravan kansallispuisto

Tonava-Dravan kansallispuisto sijaisee Unkarissa Tonavan pääuoman ja sen sivujoen Dravan seudulla. Puiston alueella on Dravan suiston Unkarin alueella oleva osa kokonaisuudessaan eli alue ulottuu Slójoelta Unkarin etelärajalle. Puiston alueella on tulvatasankoja. Alueella on runsaasti kasveja ja hyönteisiä. Tonavan alajuoksulla esiintyy harvinaisia lintylajeja. Alueen vedet ovat kalojen suosimia kutupaikkoja. Puiston alueella kasvavia puulajeja ovat valkosalava, jalava, tammi, saarni, lehtokuusama ja viiniköynnös. Puistossa esiintyviä kukkakasveja on kirjopikarililja. Vesistössä esiintyviä kalalajeja ovat tonavanjokilohi, tsingeli, harjus ja harmaasampi. Puiston lintuja ovat pikkutiira, kalatiira ja pikkutylli. Alueella esiintyviin hyönteisiin kuuluvat vesiperhoset. Puiston alueeseen kuuluvat Gemencin kosteikkometsät, missä esiintyy mustahaikaroita ja merikotkia. Puiston alueella on myös Mohácsin muistomerkkipuisto, joka on muistomerkki Mohácsin sodalle, jonka unkarilaiset kävivät turkkilaisia vastaan 1526. == Lähteet == Luokka:Unkarin kansallispuistot
Annalisa Cochrane

Annalisa Cochrane (s. 21. kesäkuuta 1996 Washington, Yhdysvallat) on yhdysvaltalainen näyttelijä. Hän esiintyi ensimmäisen kerran televisioelokuvassa The Bride He Bought Online (2015). Hänet tunnetaan toistuvasta roolistaan Yasminena Netflix-sarjassa Cobra Kai (2018–edelleen) ja pääroolistaan Addy Prentissinä kriitikoiden ylistämässä Peacock-sarjassa One of Us Is Lying (2021–2022). == Elämäkerta == Cochrane syntyi 21. kesäkuuta 1996 Washingtonissa. Hän vietti yli kymmenen vuotta lapsuudestaan Punessa. Hän osallistui Loyola Marymountin yliopistoon Los Angelesissa. == Filmografia == Elokuvat Elokuvat Elokuvat Elokuvat Elokuvat Elokuva Rooli Huom. 2014 The Landlord Chelsea Highwater Audrey Makes a Mixtape Janet Noesis Jesse 2015 Flirting with Madness Kaley Below Katie 2016 The Night Staker Mary Emma's Chance Chica 2018 Apparition Skyler Televisiosarjat Televisiosarjat Televisiosarjat Televisiosarjat Elokuvat Elokuva Rooli Huom. 2015 Baby Daddy Emma (17 años) 1 jakso 2016 Modern Family Melanie 1 jakso Rikoksista pahin Madeline Kimball 1 jakso Bizaardvark Dare-Me-Girl 1 jakso 2018 Cobra Kai Yasmine «Yas» 5 jaksoa Heathers Shelby Dunnstock 8 jaksoa 2019 Weird City Colleen 1 jakso 2021–2022 One of Us Is Lying Adelaine «Addy» Prentiss päärooli; 16 jaksoa == Lähteet == == Aiheesta muualla == * Luokka:Vuonna 1996 syntyneet Luokka:Elävät henkilöt Luokka:Yhdysvaltalaiset televisionäyttelijät
Kiskunságin kansallispuisto

Kiskunságin kansallispuisto sijaitsee Unkarissa Tonavan ja sen sivujoen Tiszan välimaastossa. Puisto jakautuu seitsemään osaan, joista oleellisin on Kiskunságin pusta. Alueella järjestetään silloin tällöin karjatalouden esittelytapahtumia. Puiston alueella Pieni-Kumanian järvet, jotka ovat emäksisiä. Näillä järvillä esiintyy muuttolintuja, kuten avosetteja, hanhia ja pitkäjalkoja. Alueella on myös Kolonjärvi, missä esiintyy suokilpikonnia. Tämän järven läheisyydessä on Bikatorokin kukkula. Alueen järvillä kasvaa runsaasti vitoja ja lumpeita. Alueella olevilla suoniityillä esiintyy yhdeksän kämmekkäkasvia, etelänkurjenmiekka ja siperiankurjenmiekka. Suoalueet ovat osittain avosoita, mutta joissakin paikoin suomaaston reunoilla kasvaa leppiä. Tonavan jokisuistossa kasvaa tammia ja saarnia. == Lähteet == Luokka:Unkarin kansallispuistot
Riina Kruut

Riina Kruut on suomalainen viestintäyrittäjä ja kirjailija. Viestintä Ruuti Oy on perustettu vuonna 2022. Vuonna 2017 Kruutilta julkaistiin lastenkirja Tarina siivettömästä enkelistä. Teoksen on kuvittanut Laura Solkio, ja sen on julkaissut Kustannus HD. Kruutin ensimmäinen tietokirja, Tragedian varjossa kasvanut, julkaistiin vuonna 2022. Kruut haastatteli kirjaa varten kolmea henkirikoksen uhrin läheistä. Heistä kukin oli läheisen menettäessään alaikäinen. Kruut sai idean kirjasta huomatessaan, että nuorille suunnattuja teoksia traagisten kokemusten käsittelemiseen ei juurikaan ole. == Lähteet == == Aiheesta muualla == *Viestintä Ruuti Oy *Deadline Kustannus: Kirjailijat Luokka:Suomalaiset yrittäjät Luokka:Suomalaiset lasten- ja nuortenkirjailijat Luokka:Suomalaiset tietokirjailijat Luokka:Syntymävuosi puuttuu Luokka:Elävät henkilöt
Jack Mooney

Jack Mooney on englantilaispoliisi televisiosarjassa Murha paratiisissa. Hänellä on tytär Siobhan. Hänen vaimonsa Kaithleen on kuollut kauan sitten sairauteen. Hän tulee sarjaan tarjottuaan Humphreylle paikkojen vaihtoa, kun tämä halusi jäädä tyttöystävänsä kanssa Englantiin. Yhdeksännen kauden alussa Jack tapaa Anna Masanin, ja he ihastuvat toisiinsa. Saman kauden neljännessä jaksossa Anna haluaa lähteä purjehtimaan ympäri maailman. Jackin pitää päättää, että tuleeko mukaan vai jääkö sinne. Hän päättää palata takaisin kotiin Englantiin. Luokka:Murha paratiisissa -hahmot Luokka:Kuvitteelliset poliisit
Pavlo Biletskyi-Nosenko

Pavlo Biletskyi-Nosenko (27. elokuuta 1774 Pryluky, Pultavan kuvernementti – 23. kesäkuuta 1856 Pryluky, Pultavan kuvernementti) oli ukrainalainen kertoja, runoilija, etnografi, opettaja, kieliopinlaatija ja leksikografi. Biletskyi- Nosenko kävi Pietarissa ylhäisökoulua, ja sen jälkeen hän siirtyi sotilaspalvelukseen, jonka päätyttyä 1798 hän asettui asumaan Prylukyn lähelle Lapyntsin kylään. Biletskyi-Nosenko laati sanakirjoja, kirjoitti oppikirjoja logiikan ja etiikan alalta ja käänsi kirjoja muista kielistä. Hänen kirjallinen esikuvansa oli Ivan Kotljarevskyi. Hän kirjoitti parodisen runon "Horpynyda", joka ilmestyi vasta hänen kuolemansa jälkeen 1871, sekä kertomuksia ja balladeja. Hän kokosi sanontoja kokoelmaksi Prykazkyi (I–IV, 1871) ja 1830-luvulla ukrainan kielen sanakirjan Slovar malorossiskogo ili jugo-vostotšnorusskogo jazyka ('Vähävenäjän eli kaakkoisvenäjän kielen sanakirja'), jonka käsikirjoitus katosi mutta jonka hän laati uudelleen 1838–1843. Sanasto perustuu Pultavan alueen murteisiin, mutta se sisältää myös kirjallisuudesta peräisin olevia sanoja, osa keskiukrainan kaudelta. Se sisältää 380 sivua ja on 1800-luvun alkupuolen laajin ukrainan kielen sanakirja. Se julkaistiin kuitenkin vasta 1966 Vasyl Nimtšukin toimittamana, joten sillä ei ole ollut vaikutusta ukrainan sanaston kehitykseen. Biletsky- Nosenkon laatimaa ukrainan kielioppia ei ole julkaistu, ja se saattaa olla kadonnut. Sekä sanakirjan että kieliopin katoamisesta on vastuu pantu Venäjän tiedeakatemialle.A guide to the history of oppression of the Ukrainian language Chytomo 29.3.2023, viitattu 29.3.2023 Häntä kiinnosti myös ukrainan kielihistoria, ja hän kirjoitti aiheesta sanakirjan johdantoon. Kokoelma hänen runojaan on julkaistu Kiovassa 1973 nimellä Poezij. ==Lähteet== ==Aiheesta muualla== * Павло Павлович Білецький-Носенко, Наукова електронна бібліотека періодичних видань НАН України Luokka:Ukrainalaiset kielitieteilijät Luokka:Ukrainalaiset kirjailijat Luokka:Vuonna 1774 syntyneet Luokka:Vuonna 1856 kuolleet
Lasse Lehtonen (lääkäri)

Lasse Lehtonen (s. 1962 Lieto) on suomalainen lääkäri ja juristi, joka on Helsingin yliopiston terveysoikeuden professori ja HUSin diagnostiikkajohtaja. Hänellä on sekä lääketieteen että oikeustieteen tohtorin tutkinnot. Lehtonen on esiintynyt julkisuudessa erityisesti koronaviruspandemian asiantuntijana. Hän oli kokoomuksen eduskuntavaaliehdokkaana vuoden 2023 vaaleissa. ==Lähteet== Luokka:Suomalaiset lääkärit Luokka:Suomalaiset oikeustieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1962 syntyneet Luokka:Elävät henkilöt
Lasse Lehtonen

Lasse Lehtonen -nimisiä henkilöitä ovat: * Lasse Lehtonen (1920–2002), Korkeimman oikeuden jäsen, oikeusneuvos * Lasse Lehtonen (1946–2000), jääkiekkoilija * Lasse Lehtonen (s. 1986), Japanin kulttuurin ja japanilaisen musiikin tutkija * Lasse Lehtonen (s. 1962), lääkäri, terveysoikeuden professori ja HUS:n diagnostiikkajohtaja.
Luokkapohjainen ohjelmointi

Luokkapohjainen ohjelmointi on olio-ohjelmointiin liittyvä ohjelmointiparadigma, jossa ohjelma koostuu useista luokista, joista jokaisella on omat ominaisuutensa ja toiminnot. Luokkapohjainen ohjelmointi mahdollistaa monimutkaisten ohjelmien kirjoittamisen helposti ymmärrettävällä ja ylläpidettävällä tavalla. Se on perusta monille nykyaikaisille ohjelmointikielille, kuten Javalle. Javan luokkapohjainen ohjelmointi mahdollistaa monien tärkeiden käsitteiden, kuten periytymisen, polttamisen ja rajapintojen käytön. Periytymisen avulla luokat voivat periä toisten luokkien ominaisuuksia ja toimintoja. Polymorfismi mahdollistaa useiden eri luokkien käytön samassa ohjelmassa, ja rajapinnat tarjoavat yhdenmukaistetun tavan yhteisten toimintojen toteuttamiseen. Luokat ovat perusyksikkö, josta Java- ohjelmat koostuvat. Jokainen luokka kuvaa jotakin todellisen maailman käsitettä ja sen ominaisuuksia. Luokan sisällä on metodeja, jotka ovat toimintoja, joita luokka voi suorittaa. Metodit voivat ottaa vastaan ​​muuttujia ja palauttaa tuloksia. Luokkapohjaisessa ohjelmoinnissa luokkia voidaan käyttää erikseen tai yhdessä muiden luokkien kanssa muodostaen kokonaisia ohjelmia. Jokainen luokka voi olla oma tiedostonsa, mikä helpottaa ylläpitoa ja modulaarista ohjelmointia. Java mahdollistaa myös luokkien määrittelyn käyttämällä paketteja, jotka ovat luokkien kokoelmia. Paketit helpottavat luokkien löytämistä ja käyttöä ohjelmassa. Luokkapohjainen ohjelmointi on tehokas tapa ohjelmoida Java-kielellä. Se tarjoaa selkeän ja modulaarisen tavan koodin jakamiseen pienempiin osiin ja ohjelman järjestämiseen. Java-ohjelmoinnin avulla voidaan luoda monimutkaisia ohjelmia, jotka ovat helposti ylläpidettävissä ja laajennettavissa. == Katso myös == * Prototyyppipohjainen ohjelmointi (kontrasti) Luokka:Olio-ohjelmointi
Ren-Gas

Ren-Gas on projektikehitysyhtiö, joka suunnittelee Suomeen useita Power-to-X- laitoksia, jotka tuottaisivat sähköstä ja hiilidioksidista uusiutuvaa polttoainetta, vetyä ja kaukolämpöä. Saksalaisen Allianz-vakuutuskonsernin tytäryhtiö Allianz Capital Partners on yksi Ren-Gasin omistajista 25 miljoonan euron sijoituksella. Ren-Gas on suunnitellut laitoksia seuraaville paikkakunnille: Paikkakunta Alue Vedyn tuotanto (t/a) Metaanin tuotanto (t/a) CO2-hyödyntäminen (t/a) Kaukolämmöntuotanto (GWh/a) Tampere Tarastenjärven jätteenpolttolaitos 18 000 35 000 110 000 600 Lahti Kymijärven voimalaitos 18 000 35 000 110 000 600 Kotka Korkeakoski (Kotka) ja Mussalon satama 18 000 35 000 110 000 200 Mikkeli Pursialan voimalaitos 6 000 12 000 37 000 200 Pori Kaanaa (Pori) 6 000 12 000 37 000 200 == Lähteet == Luokka:Suomalaiset teknologiayritykset Luokka:Espoolaiset yritykset
Kakodemoni

Kakodemoni (, kakodaimōn; ) on kreikkalaisessa mytologiassa esiintyvä demoni tai pahantahtoinen henki. Sen uskotaan kykenevän vaihtamaan olomuotoaan.Spence, Lewis (2003) [1920]. An Encyclopædia of Occultism. Mineola, New York: Dover Publications, Inc. p. 84. . Kakodemonin vastakohta on agatodemoni tai eudemoni, joka vastaa "hyvää henkeä" tai "enkeliä". Psykologiassa "kakodemonia" (tai nimellä "kakodemonomania") mielletään terminä hulluuden muotoksi, jossa potilas uskoo olevansa pahan hengen riivaama. Kakodemoni -sanan ensimmäinen tunnettu esiintyminen on vuodelta 1593, jolloin William Shakespearen laatiman Richard III -näytelmän 1. näytöksen 3. kohtauksessa kuningatar Margaret kutsuu Richardia "kakodemoniksi" hänen rikosten tekojensa ja manipulaatioidensa vuoksi.Shakespeare, William. The Life and Death of Richard the Third (Act 1, Scene 3). Sana on myös esiintynyt astrologisessa yhteydessä.Wilson, James (1819). A Complete Dictionary of Astrology, in which Every Technical and Abstruse Term Belonging to the Science Is Minutely and Correctly Explained, and the Various Systems and Opinions of the Most Approved Authors Carefully Collected and Accurately Defined. London, Printed for William Hughes, Islington Green, and sold by Sherwood, Neely, and Jones, Paternoster-Row, and by all other booksellers. p. 13de Vore, Nicholas (1947). Encyclopedia of Astrology. Abingdon, Maryland, Astrology Classics. p. 36. == Populaarikulttuurissa == Doom -pelisarjassa esiintyviin vihollisiin lukeutuvat kakodemonit, jotka kuvataan peleissä leijuvina yksisilmäisinä hirviöinä, jotka sylkevät tulta.Cacodemon - Doom Wiki Yhdysvaltalaisen death metal -yhtyeen Deiciden luomassa Legion -albumissa esiintyy kappale "Satan Spawn, the Caco-daemon". == Lähteet == * Sinistrari, Ludovico Maria (1879). Demoniality: Or, Incubi and Succubi. Paris, Isidore Liseux. . * Aldrovandi, Ulisse (1696). Monstrum Historia (Early Modern Supernatural: The Dark Side of European Culture, 1400-1700). === Viitteet === Luokka:Kreikkalaisen mytologian taruolennot Luokka:Demonit
Carl N. D. Bildt

Carl (Karl) Nils Daniel Bildt (15. maaliskuuta 1850 Tukholma – 1931 Rooma) oli ruotsalainen diplomaatti. Hän toimi Lontoossa, Washingtonissa, Wienissä ja Roomassa. Hän oli Ruotsin ja Norjan edustajana Haagin rauhankonferenssissa 1899. Kirjailijana hän julkaisi teoksia historian alalta, muun muassa teoksen Christine de Suède et le cardinal Azzolino. Lettres inédites 1666-1668 (1899).G. Jacobson: Carld N. D. Bildt Svenskt biografiskt lexikon. Viitattu 20.11.2024 ==Lähteet== Luokka:Ruotsalaiset diplomaatit Luokka:Ruotsin akatemian jäsenet Luokka:Vuonna 1850 syntyneet Luokka:Vuonna 1931 kuolleet
Kryštof Hádek

Kryštof Hádek (s. 10. maaliskuuta 1982, Praha, Tšekkoslovakia, nyt Tšekin tasavalta) on tšekkiläinen elokuva- ja teatterinäyttelijä. Hän aloitti uransa teini-ikäisenä; hänen ensimmäinen tärkeä roolinsa oli draamaelokuvassa Pilviin piirretty (2001). Hänet on nähty muun muassa yhteistuotantoelokuvassa Mieletön elokuu (2013). Hänen veljensä on myös näyttelijä. == Lähteet == == Aiheesta muualla == * Luokka:Tšekkiläiset näyttelijät Luokka:Vuonna 1982 syntyneet Luokka:Elävät henkilöt
Kurtz

Kurtz on muun muassa seuraavien henkilöiden sukunimi: * Efrem Kurtz (1900–1995), venäläis-yhdysvaltalainen kapellimestari * Joseph Edward Kurtz (s. 1946), yhdysvaltalainen roomalaiskatolinen arkkipiispa * Paul Kurtz (1925–2012), yhdysvaltalainen sekulaari humanisti ja skeptikko * Robert Joseph Kurtz (s. 1939), yhdysvaltalainen roomalaiskatolinen piispa ==Kulttuurissa== * Kurtz, Joseph Conradin Pimeyden sydämen päähenkilön == Muita merkityksiä == * Harvey Kurtzman (1924–1993), tunnetaan myös nimellä H. Kurtz == Katso myös == * Kurz
Perhosefekti (kuunnelma)

Perhosefekti on kuunnelma vuodelta 1995, jonka on Suomen Yleisradion Radioteatterille käsikirjoittanut ja ohjannut Esko Salervo. Kuunnelma kertoo yksityisetsivä Aulis Yrttimaasta, joka perhosten perässä päätyy seikkailemaan maanalaisiin tunneleihin. Kuunnelman pituus on 58 minuuttia. ==Rooleissa== == Lähteet == == Aiheesta muualla == * Luokka:Suomalaiset radiokuunnelmat